Міцькаўшчына (Віцебская вобласьць)

**Мі́цькаўшчына** — вёска ў Аршанскім раёне Віцебскай вобласьці. Знаходзіцца на правым беразе рэчцы Негаўка, за 5 кілямэтраў на паўночны ўсход ад Воршы, за 13 кілямэтраў ад  чыгуначнай станцыі Ворша. Міцькаўшчына ўваходзіць у склад Андрэеўшчынскага сельсавету.
## Гісторыя
### Вялікае Княства Літоўскае
Міцькаўшчына вядома як маёнтак Міткаўшчына  ў 1607 годзе — уласнасьць шляхты ў складзе Аршанскага павету Віцебскага ваяводзтва Вялікага Княства Літоўскага. 

### Пад уладай Расейскай імпэрыі
У выніку першага падзелу Рэчы Паспалітай 28 траўня 1772 году Міцькаўшчына ў складзе Расейскай імпэрыі, у Аршанскім павеце Магілёўскай губэрні. 9 кастрычніка 1972 году ўтворана Аршанская правінцыя. З 22 сакавіка 1777 году да 10 студзеня 1778 году ў складзе Аршанскага павету Магілёўскай губэрні (Магілёўскае намесьніцтва, 10 студзеня 1778 — 12 сьнежня 1796).З 01.12.1796 па 27.02.1802. Аршанскі павет Беларускай губэрні. З 27 лютага 1802 г. Магілёўская губэрня, Аршанскі павет, Высокаўская воласьць. Вёска адлюстравана на пляне генэральнага межаваньня Аршанскага павету канца 18 ст. 
З 1787—1792 году ўласнасьць князя Францішка Любамірскага. У 1820 годзе князь Канстанцін Любамірскі атрымаў у спадчыну Межава (Канстанцінава) й 14 фальваркаў плошчай 40 000 дзесяцін. 
Графіня Кацярына Марыя Любамірская ў 1872 годзе атрымала ў спадчыну маёнтак Кудаева (Берасьценава) — 9980 дзесяцін зямлі, дзягцярны завод, млын і маёнтак Горбава — 6784 дзесяцін зямлі.

У XIX стагодзьдзі побач вядомы тры вёскі: Вялікая Міцькаўшчына, Малая Міцькаўшчына й Міцькаўшчына (маёнтак тож).
Сяляне вёскі Малая Міцькаўшчына ў 1857 годзе адносіліся да прыходу Салаўёўскае царквы Сьвятой Тройцы.
У 1910 годзе сялянам вёскі Малая Міцькаўшчына належала 163 дзесяціны зямлі. Сяляне вёскі адносіліся да прыходу Салаўёўскае царквы Сьвятых Канстанціна й Алены й уваходзілі ў Стражаўскае сялянскае таварыства Высокаўскай воласьці.
Маёнтак Заглундава (Вёска Міцькаўшчына)  належыў Міхаілу Макшыцкаму — 1026 дзесяцін зямлі. 

### Найноўшы час
З 14 верасьня 1917 году Магілёўская губэрня ў Заходняй вобласьці Расейскай рэспублікі.
Уваходзіла ў склад Беларускай Народнай Рэспублікі, абвешчанай 25 сакавіка 1918, з 1 студзеня 1919 году ў ССРБ, з 27 лютага ў РСФСР, 3 26 красавіка 1919 году ў Гомельскай губэрні. З 11 ліпеня 1920 году Аршанскі павет у Віцебскай губэрні.
З сакавіка 1924 году ў БССР і з 17 ліпеня ў Кудаеўскім сельсавеце Аршанскага раёну, Аршанскай акругі, з 26 ліпеня 1930 году, Аршанскі раён, БССР. З 15 студзеня 1938 году Аршанскім раёне, Віцебскай вобласьці.
У 1930 годзе ўлады утварылі калгас «імя Молатава». 

Пад нямецкай акупацыяй зь сярэдзіны ліпеня 1941 да 26 чэрвеня 1944 году. З кастрычніка 1943 году ў зоне баявых дзеяньняў.

У 1944 годзе аднавілі калгас і ў 1958 годзе далучылі да калгаса «імя Чапаева» з цэнтрам у Міцькаўшчыне.
 

З 1984 году ў складзе Андрэеўшчынскага сельсавету. У 1990 годзе вёску Малая Міцькаўшчына далучылі да вёскі Міцькаўшчына. Аграфірма «Штотц Агро-Сэрвіс Міцькаўшчына» запрацавала ў 2003 годзе на зямлі плошчай 3000 га.

## Насельніцтва
* XIX стагодзьдзе: 1857 год — 68 чалавек;
* XX стагодзьдзе: 1910 год — вёска Малая Міцькаўшчына: 19 двароў, 59 мужчын, 56 жанчын; вёска Міцькаўшчына (маёнтак Заглундава): 6 домоў, 15 мужчын, 13 жанчын; 1923 год — 243 чалавек; 1926 год — у хутарах:  62 дома, 346 чалавек; 1959 год — вёска Міцькаўшчына: 200 чалавек; вёска Малая Міцькаўшчына: 130 чалавек; 1998 год — 166 дамоў, 408 чалавек;
* XXI стагодзьдзе: 2010 год — 312 чалавек; 2018 год — 128 дамоў, 297 чалавек;

## Славутасьці
* Братэрская магіла вайскоўцаў, што загінулі ў 1941-44 гг. У цэнтры вёскі пахаваны 19 вайскоўцаў. У 1965 годзе на ўшанаваньне іх памяці пастаўлены помнік.

## Заўвагі

## Крыніцы

## Літаратура
* Міцькаўшчына. //  С. 155.
* 
*  С. 510.
* Шынкевіч А. М.. Аршаншчына старажытная. - Ворша, 1990. – 19 с.
* 
* 

## Вонкавыя спасылкі
* 
* Міцькаўшчына на Radzima.org

Катэгорыя:Андрэеўшчынскі сельсавет
Катэгорыя:Населеныя пункты Аршанскага раёну